En 22-årig ung mand påkørte i går aftes to kvindelige fodgængere, den ene kvinde fik alvorligt kvæstet sit ene ben. Begge kvinder er indlagt på Aalborg Sygehus.

Den unge mand der er fra lokalområdet, kom kørende på hovedvejen syd for Løkken, da han vil  foretage en overhaling, hvilket han dog fortryder, da han får øje på en modkørende bil. Han mister herredømmet over sin bil og ender i den modsatte side af vejen, hvor han kører direkte ind i de to fodgængere, der kommer gående på cykelstien. Vidner til den alvorlige ulykke har fortalt, at den 22-årige mand kørte alt for hurtigt, han vil derfor nu blive sigtet for uagtsom grov legemsbeskadigelse, fortæller vagthavende hos Nordjyllands Politi i Hjørring.